L-entratura ewlenija taċ-ċentru pastorali fiż-Żona Sant' Andrija f'Tarġa Gap (ritratt: Louis Vassallo) il-bidu tat-Tielet Millenju tal- Kristjaneżmu, il-Mosta kompliet tikber u tiżviluppa kemm fl-abitanti u kif ukoll fil-firxa tal-ambjent urban. Eżempju tal-firxa urbana tal-Mosta llum, hu rifless fiż-żona magħrufa bħala ta' Sant' Andrija li hi l-aktar parti 'l fuq fejn San Ġużepp tat-Tarġa, fejn il-bini beda tiela' b'rata mgħaġġla. Dan l-iżvilupp ra l-bidu tiegħu fit- tmeninijiet tas-seklu XX. B'digriet tal-Kurja tas-17 ta' Ottubru 1988, twaqqfu fil-parroċċa tal-Mosta erba' żoni pastorali li huma tal-Bidnija, Ta' Mlit, Santa Margerita u Sant' Andrija. Ovvjament, l-isem ta' din iż-żona jixhed li f'dan il-post tinsab Kappella qadima u ċentru pastorali modern, li jġibu isem dan l-Appostlu — wieħed mit-tnax li għażel Ġest Kristu meta ġie fid-dinja biex jagħtina l-Fidwa. Iżda mhux dejjem kien hekkl F'Dokumenti Medjavali Għax flok dik li naraw illum, kien hemm oħra ferm eqdem minnha li tmur lura għas-seklu ħmistax u li f'dak iż-żmien kienet tagħmel mal-Mellieħa. Intant, din il-Kappella hi magħrufa bħala ta' Ħal Dmigħ għax 1 f'dokumenti Medjevali nsibu li l-Mosta kienet imdawra b'numru ta' rħula żgħar u bi ftit nies jgħammru f'kull wieħed minnhom. Dan l-irħajjel kien viċin Ħal Pessa għax fil-lista tad-Dejma tal-1419/20 jitniżżlu flimkien. Jissejħu 'Casali Bise et Dimag'' Hemm indikazzjoni li 'Rachal Dumeh' jew 'Dumag' jew 'Dimech', ġie abbandunat matul il-perjodu bejn l-1420 u l-1425. Dan ir-raħal, anki jekk battal, baqa' jissemma' fl-atti notarili. Tant, li fid- dokument notarili tat-8 u t-13 ta' Ottubru 1488, in-Nutar Gr. Vassallo jerġa' jindikah bħala 'rachal dumech' u tissemma' ukoll l-għalqa tal-Qares (tal-Cares). Dan il-post għadu marbut sa żminijietna mal-Kappella ta' Sant' Andrija. Madwar nofs is-seklu sbatax, Il-Galilija, iż-Żurrieq u l-Mosta… Indri s-sajjied jorbothom flimkient Kitba ta' Louis Vassallo l-istoriku Ġan Franġisk Abela jgħid li minn dan l-irħajjel ma kien baqa' xejn viżibbli, imma ġie salvat biss, ismu stessi Il-Leġġenda Mal-mixja tas-snin, fl-1657 inbniet il-Kappella li għadha fortunatament wieqfa sa żminijietna. Hu interessanti ħafna dak l-għajdut li writna mill- imgħoddi, dwar kif twebblet l-idea li tinbena din il-Kappella taħt il- protezzjoni ta' Sant' Andrija. Jista' jkun li hemm xi ħjiel ta' verità f'dan l-għajdut li ħa l-forma ta' leġġenda. Imma jista' wkoll li dan l-għajdut, mhux ħlief il- frott tal-immaġinazzjoni ta' xi ħadd li mbagħad għaddieha lil ta' warajh. Is-sewwa magħruf hu mitluf fiċ-ċpar taż-żmien li għadda u mar biex qatt iżjed ma' jerġa' lural Nistgħu ngħidu li din il-leġġenda saret magħrufa mill-Mostin b'kumbinazzjoni u dan grazzi għas-saċerdot Mosti Dun Pawl Buhagiar. Meta xi snin ilu, hu kien viċi Il-Kappella Mostija f'gieħ Sant' Andrija, kif tidher fi żminijietna (ritratt: Louis Vassallo) Il-Kappella ta' Sant' Andrija fiż-Żurrieq biswit il-mitħna tax-Xarolla. Ix-xebh ma' dik fil- Mosta hu ċar ħafna (ritratt: Louis Vassallo) parroku fil-parroċċa taż-Żurrieq, kien sama' dan l-għajdut mingħand waħda anzjana li kienet tiġi waħda mill-qraba tal-familja ta' Leone Grech tal-Mosta. Fl-2001, il-poeta Mosti Vanni Sant kien niseġ il-poeżija 'Il-Wegħda ta' Berniġa', wara li kien ġie mnebbaħ mill- artiklu ta' Dun Pawl Buhagiar li kien ġie ippubblikat fil-gazzetta 'il-Mosta' tal-ħarġa Settembru/ Diċembru 1981. Il-Kurżità marbuta mal-Kappella Mostija u li tagħti seher lil din il- leġġenda hu marbut mal-fatt, li bħalha eżatt tinsab Kappella oħra fiż-Żurrieq biswit il-mitħna tax-Xarolla. It-tnejn li huma ġew iddedikati lil dan il-qaddis sajjied tal-Galilija u huma magħrufin bl-istess laqam, bħala 'Ta' Berniġa'l Intant, tajjeb li nġibu l-poeżija 'Il- Wegħda ta' Berniġa' li fil-binja tagħha, tirrakkonta fid-dettal din il-leġġenda, imħawwra b'tant linji drammatiċi frott il-fidi u l-kult b'saħħithom li kellhom miżmumin b'għożża f'qalbhom, dawk ta' qabilnal Il-Wegħda ta' Berniġa F'tarf ir-raħal, fix-Xarolla taż-Żurrieq b'ismu saħħari, kien igħammar raġel għani u mogħni bl-għaqal ta' dari. Wiret ġid minn niesu qodma, ġmielu żied matul is-snin, mbagħ'd bil-mod naqqas ħidmietu għax kien għalaq is-sittin. Indri tagħna jew Berniġa, kif kien laqmu u jafuh, dejjem kont b'żiemel issibu: namra mindu kien żagħżugħ. Iħobbu u jieħu ħsiebu, bil-galbu jarmah għad-dawra; kien bl-egħżeż ħabib li kellu, ma jibdlux ma' l-ifjen ġawhral Għodwa telqilha bħas-soltu lejn Ta' Mentna mix-Xarolla; iż-Żiemel ilvent, ħabrieki, kull pass ibegħ'dhom mill-folla. Kif Indri qatt jobsor sata' id-dawra x'żvolta se tieħu2 Mingħalih il-kontroll f'idu; xej' ma sata' jmur għal riħu. 'Ma bħal fil-bnazzi sajjetta, ħoss imxajtan, sparatura, iż-żiemel dehxet, naffret; tar imlebbet bla dar lura. Sidu le ma sata' jżommu; ried kieku lilu jikkalma imma bil-biża' li qabdu fuq ħiltu waqgħet bħal dalma. Sadattant iż-żiemel ħali jiġri baqa' b'ġenn sfrenat; iwerwer Berniġa sidu, f'sogru li jisfa straxxnat. Kien hawnhekk li 'Ndri, Berniġa, dar jitlob lil San Andrija; għamillu wegħda solenni lill-qaddis f'ismu tarbija. Jekk il-kbir qaddis appostlu qawwi w sħiħ iroddu 'l niesu kien jibnilu żewġ kappelli: mit-taħbit le jaqta' jiesu. Minfej' telaq, mix-Xarolla, iż-Żiemel tbiegħed qatigħ; fl-aħħar għeja, waqaf waħdu, f'tarfil-Mosta, ġe' Ħal Dmiegħ. Indri salv, rikonoxxenti, kelmtu żamm ma' San Andrija; kappella bnielu x-Xarolla w oħra bħalha f'art Mostija. 424 ta' Marzu 2001 Kwadretti Nostalġiċi Qabel ma ġie maġenba l-progress, din il-Kappella kellha quddiemha zuntier u kif ukoll misraħ ċkejken li kien magħruf bħala 'Misraħ Għonoq'. Kien misraħ bla ebda żina iżda kellu xi ħaġa oriġinali fl-umiltà tagħha, li l-iżvilupp sfortunatament warrabha darba għal dejjeml Lura ħafna fis-sekli, il-qassis kien jiġi jqaddes f'din il-Kappella mill-Mellieħa u għalhekk kien jiġi bil- ħmara tiegħu. Meta kien jasal hawn, hu kien jorbot il-ħmara fil-misraħ ta' din il-knisja rurali. Wara l-quddiesa, kien jgħabbi xi ħxejjex u frott li kienu jagħtuh in-nies ta' dawn l-inħawi bħala sens ta' gratitudni talli jkun ġie biex iqaddisilhom. Fil-festa tal-qaddis li ża BI It-titular li jirrappreżenta lil Sant' Andrija, xogħol l-artist Filippo Dingli (ħajr: Pubblikazzjonijiet Indipendenza) taħbat nhar it-30 ta' Novembru, wara l-quddiesa kantata, kien jitqassam il-lewż u l-ġellewż lil dawk li kienu jattendu għall-festa. B'mod ġenerali ngħidu, li fl-imgħoddi din il-Kappella dejjem instabet fi stat tajjeb meta żaruha l-isqfijiet matul iż-żjajjar pastorali tagħhom. Ġeneralment, l-isqof kien iġedded minnufih il- prokura bl-obbligi u s-setgħat marbuta magħha. U dan grazzi, għall-ħidma, il- ħeġġa u d-dedikazzjoni tal-prokuraturi tagħha. Għajnuna Pastorali u Ħsara Strutturali Wara s-snin tat-Tieni Gwarra Dinjija, din il-Kappella għamlet żmien twil magħluqa. Kellu jkun Mons. Antonio Buhagiar li wara li rtira u telaq mill- Imdina, ġie joqgħod il-Mosta f'raħal twelidu fi Triq il-Kostituzzjoni u mill- 1967 beda jqaddes kuljum fil-Kappella ta' Sant' Andrija. Bil-mod il-mod bdiet isservi ta' għajnuna: pastorali lill-familji li bdew ġejjin joqogħodu hawn mhux aktar f'Ħal Dmiegħ, imma fiż- żona ta' Tarġa Gap. Għadda żmien sewwa jwettaq dan l-appostolat u bl-inizjattiva tiegħu, kien bena il-ħmira tax-xogħol kbir li qed jitwettaq f'din iż-żona pastorali. Aktar ma bdiet tiżviluppa din iż-żona, aktar żdiedet l-attività pastorali li wara l-1975, għaddiet f'idejn is-saċerdot Mosti Dun Reggie Magri. Beda jsir f'din il-Kappella t-tagħlim tad- duttrina u fil-festa tal-qaddis tal-Kappella ta' Sant'Andrija kienet il-qalb minn fejn bdiet toħroġ attività sabiħa. B'hekk bdew jingħaqdu jew jiffurmaw għadd ta' gruppi u ż-żona mtliet bil-ħajja. Sfortunatament, — b'riżultat tal-iżvilupp din il-Kappella ġratilha billi sabet ruħha, f'żona fejn kienu jgħaddu minn biswitha, bosta trakkijiet mgħobbijin b'materjal tqil tal-kostruzzjoni li kienu jregħduha. Kompliet titgħarraq meta tela' bini ġdid madwarha u bix- xogħol tat-trinek li sar matul is-snin tmenin tas-seklu l-ieħor, tfaċċaw ukoll xi konsenturi serji li irriduċew din il- Kappella f'bini perikoluż. Bit-tħabrik tal-Arċipriet Dun Joe Carabott li kien inwketat ħafna li dan il-patrimonju seta' jintilef għal kollox, din il-Kappella ġiet imdawwra b'ċintorin oħxon tal- ħadid biex il-bini ma jaqax. ħafna ħsara strutturali Faċċata Lixxa u Prospettiva sabiħa Qabel inkomplu nistħarġu fuq id- destin ta' din il-Kappella u l-proġetti li saru wara, inħoss li għal darb' ohra jeħtiġilna li nerġgħu lura fl-istorja tagħha. B'hekk nitgħallmu aktar minn dak kollu li l-antenati tagħna ħadmu kemm felħu biex iwaqqfu dan it- tempju u jżejnuh b'xi opri artistiċi. L-1657 hi data ta' meta reġgħet inbniet il-Kappella li hemm illum. Il-kwadru titular hu dak ta' Sant' Andrija u hu xogħol tal-pittur Filippo Dingli. F'dan il-Kwadru sabiħ, il-Qaddis Sajjied jidher qed iżomm is-salib tal-martirju bil-forma ta' X u l-ktieb tal-Vanġelu. Taħtu jidher kwadru ovali żgħir tal- Immakulata Kunċizzjoni tal-Madonna. Il-prospettiva tal-artal hi maħduma b'sengħa kbira fejn jispikka x-xogħol delikat tal-lavur fil-ġebla Maltija. Għal nhar il-festa ta' Sant' Andrija, l-artal kien ikun imżejjen b'sett appostli tal- injam. Minn ġewwa, din il-Kappella hi mibnija fuq numru ta' ħnejjiet. Minn barra, il-faċċata lixxa tagħha bla ebda skultura, tfakkarna fl-istili tal-knejjes Maltin mibnijin f'nofs is-seklu sbatax. Jiġbed l-għajn, hu l-kampnar ċkejken b'qanpiena żgħira f'nofsu li qed jifforma parti mill-frontispizju. Tidher ukoll tieqa tonda fuq il-bieb prinċipali imfassla biex iddawwal il-Kappella. Għandha wkoll par imwieżeb tal-ġebel fuq il-ġnubijiet tagħha biex minnhom jinżel għal barra, l-ilma tax-xita. Illum, flok iz-zuntier sabiħ u utili li kellha quddiemha, hemm biss taraġ li jagħti minn żewġ naħat. F'nofsu tidher lapida li tfakkar ix-xogħol ta' restawr tant meħtieġ li sar f'din il-Kappella u b'hekk kisbet ħajja u nifs ġdid ħalli hi wkoll tkompli l-ġrajja tagħha matul it- Mons. Dun Joe Carabott u li kien l-Arċipriet ta' din il-parroċċa, kien imħasseb wisq bl-istat diżastruż li ġarrbet din il-Kappella minħabba l-irresponsabbilità ta' xi wħud. Iċ- Statwetta tal-ġebel li turi lil Sant' Andrija u li tinsab issebbaħ l-ambjent ta' Triq Dun Mikiel Xerri fil-Mosta (ritratt: Louis Vassallo ) ċintorin oħxon tal-ħadid salva s-sitwazzjoni għal ftit taż-żmien, iżda l-ħsara kompliet tiggrava. Hu għamel kull ma seta' biex issir xi ħaġa u għadda bosta korrispondenza ma' diversi ministeri, iżda sfortunatament baqa' ma ttieħdet l-ebda inizzjattiva. Sa fl- aħħar, fuq l-insistenza personali tiegħu, il-Kunsill Lokali Mosti ħadem bis-sħiħ għal sentejn sħaħ biex finalment ta l-frott meħtieġ. Kienu involuti bosta Dipartimenti tal-Gvern Ċentrali, li b'kordinazzjoni mal-Ministeru tar- Riżorsi u l-Infrastruttura, wettqu ħidma ta' restawr mill-aqwa. Ix-xogħol kien taħt is-superviżjoni tal-Perit Norbert Gatt. Wara li nħareġ il-permess mill- Kurja, twaqqgħet is-sagristija moderna li ma kenitx aktar meħtieġa u li kienet tinsab fi stat perikoluż. Sar tikħil tal- binja kollha u b'hekk ma kienx hemm aktar ħtieġa taċ-ċintorin tal-ħadid, li tneħħa kompletament. Tqegħdet ċangatura ġdida li ġiet ipprovduta b'xejn mid-ditta Francesco Fenech. Tneħħew il-wajers kollha minn mal- Kappella u saru numru ta' lampi ġodda, fejn inħadmet sistema ġdida tad-dawl elettroniku. It-taraġ ta' barra nbena mill-ġdid u madwar il-Kappella saret bankina miksija 'ġebel tal-qawwi. It-toroq ta' biswit il-Kappella tnaddfu u ġew asfaltati. Id-dawl tat-triq inbidel kollu u sar aktar addattat biex il-Kappella tkun imdawwla sabiħ meta jroxx id-dlam. L-aperturi saru ġodda u tħallsu mill- Kunsill lokali li ipprovda l-materjal kollu meħtieġ, fix-xogħol tar-restawr. B'hekk saret ġustizzja u dan grazzi lil kull min ħadem u irsista sabiex jiġi ippreservat dan il-patrimonju Mosti. Il-Programm tas-Serata Intant l-inawgurazzjoni tar-restawr tal-kappella u l-proġett ta' tisbiħ mal- ambjent ta' madwarha, saret nhar il-Ħamis, 19 ta' Settembru 2002 fis-6.30pm. Jien u l-għażiż missieri kellna l-okkażjoni li nkunu preżenti għal din iċ-ċeremonja, li minnha harġet kullana ta' tagħrif storiku u niskata kurżità'. tmexxa mis-Sur Manwel D Schembri, fejn introduċa numru ta' kelliema. L-istoriku Tonv Terribile, tkellem dwar kif issawret din il-Kappella fil-Mosta u l-Kult li hemm imxebblek magħha. Waqt li l-istoriku Mosti Joseph Borg kompla żviluppa fuq din it-tema. Min-naħa tiegħu, is-Sindku tal-Mosta s-Sur Joe DeMartino radd ħajr lil kull min kien involut f'dan il-proġett. Sar diskors mill-Onor Ministru tal- Ambjent Dr. Francis Zammit Dimech fejn faħħar ix-xogħol li sar. Hu qal li dan huwa eżempju ċar tal-ġid li jsir fil-komunità b'kooperazzjoni bejn il-Gvern Ċentrali, il-Kunsill Lokali u l-Knisja. Kien preżenti wkoll l-Onor. Ministru tar-Riżorsi u Infrastruttura Il-programm Fil-messaġġ tiegħu, l-Arċipriet Dun Joe Carabott qasam mal-pubbliku miġbur, l-esperjenza tiegħu li fakkritu fl-ewwel impenn tiegħu f'din il-parroċċa, lura fl-1981. Fil-fatt, l-ewwel żjara tiegħu ħaditu sa din il-Kappella fejn qaddes il-quddiesa tal-Ħadd u wara kien mistieden għand il-familja Ġanni Gatt għal kikkra kafe tajbal Tifkiriet Ħelwin Tajjeb li nġibu għall-interess tal- qarrej, dawk il-kummenti u esperjenzi li tkellem fuqhom Mons. Dun Joe Carabott waqt id-diskors tiegħu. Fihom infushom, dawn il-kwadretti nostalġiċi jixħtu dawl fuq dak kollu li kellhom għal qalbhom dawk ta' qabilna. 'Id-diversi knejjes żgħar, sa ftit ilu mxerrdin jew fil-pjanuri u mogħdijiet tal-kampanja, inbnew bħala xhieda ta' devozzjoni u mħabba lejn il- Verġni Marija u l-Qaddisin. Xi drabi t-titular jiġbor fih storja u anke studju soċjoloġiku. Minn dawn il-kappelli kien hemm dawk li nbnew b'riħa ta' kapriċċ, jew ta' kumdità għax hekk kienet il-moda ta' 'show'.. ħsibijiet il-bnedmin ma jaqblux ma' ħsibijiet il- Mulej… dawn bdew iservu għal mijiet ta' familji li bnew djarhom 'il barra mill-qalba tal-belt jew raħal tagħhom, li bdew telgħin bħal 'mushrooms' fi rqajja b'ismijiet strambi u xi wħud minsija. Fost dawn hemm il-Kappella ta' Sant' Andrija li ma kenitx tintuża ħlief biex jitkanta l-Għasar lejliet it-30 ta' Novembru u ssir il-festa tal-qaddis b'quddiesa. Hawn ta' min jiftakar li fiha kien jitqiegħed xi moħriet jew għodda oħra ta' bżonn. Fi ċkuniti lħaqt ħadt sehem f'diversi festi ta' knejjes żgħar bħala abbati ċkejken ma' ċorma qassisin u għad i Dakinhar kont smajt li l-bankijiet tal-injam li kellha din il-Kappella, xi snin qabel kienu ttieħdu għall-Kappella ta' San Pawl Eremita f'Wied il-Għasel. Eżi fin ġe l-mitt fadalli xi tifkiriet ħelwin… bħan-naqra s kafe tajba b'togħma ta' msiemer tal- qronfol li kienet tlesti xwejħa li kellha d-dar tmiss mal-knisja ta' Sant' Antnin bejn iż-Żejtun u Wied il-Għajn… u l-mogħża li daħħlet fil-knisja ta' San Niklaw, int u sejjer miż-Żejtun lejn Marsaxlokk, waqt il-Kant tal-Għasar u l-kumment spirtu pront ta' qassis li qal: 'Almenu ġie xi ħaddi'.. u t-tifel, wieħed mill-abbatini żgħar, li waqa' f'bir: provvidenzjalment vojt fuq għolja tal-Bidni fil-knisja iddedikata lill-Madonna tad-Dawl' Din id-darba se nikkonkludi din kitbieti, b'daqsxejn ta' riflessjoni fuq il-qaddis innifsu li hu fuq kollox il- protettur ta' din il-Kappella Mostija. Għalkemm kulħadd jaf li Indri kien Il-lapida li tfakkar ix-xogħol ta' restawr li sar f'din il- Kappella fl-2002 (ritratt: Louis Vassallo) T) wieħed mit-tnaxli għażel Ġest l fir-rwol importanti Tiegħu fis-salvazzjoni tal-bniedem, huma x'aktarx id-devoti tiegħu biss li jagħrfu l-importanza ( u s-servizz ta' dan is-sajjied. j Indri kien wieħed miż-żewġ dixxipli ta' Ġwanni l-Battista li fil-mument li l-kuġin ta' Ġesu jistqarr 'Araw, il-Ħaruf t'Alla' (Ġw 1:35 — 42), minnufih bdew isegwu lin-Nazzarenu. Indri flimkien ma' Ġwanni l-Evanġelista jibqgħu Ġesti għall-bqija tal-jum. Il- Mulej iġarrab it-tiftix taż-żewġ dixxipli, jestedinhom ma jimtlewx malajr bil- ħeġġa, imma l-ewwel jirriflettu dwar mixjiethom. Għal madwar l-erbgħa ta' wara nofs in-nhar, Indri tant iħossu eċċitat li jmur jgħaġġel biex isib lil ħuħ Xmun, li aktar tard jissejjaħ Pietru. Dlonk jgħid lil ħuħ 'Sibna l-Messija' li tfisser Kristu u jieħu lil Xmun biex Iċ-ċentru pastorali fiż-Żona Sant' Andrija li jintroduċieh mal-Imgħallem. Mela mhux biss li Indri kien mill-ewwel segwaċi ta' Kristu u fost l-ewwel erbgħa mill-magħżulin Tiegħu iżda kien strumentali biex il-Pjan t'Alla, ħuħ Pietru jilħaq l-ewwel Kap tal- Knisjal Kemm għandna għalfejn nieħdu mill-eżempji sbieħ ta' Sant' Andrija biex ħajjitna tkun imfawra bil- fidi u bl-umiltàl Għax kemm neħtieġu ċertezzi qabel ma nafdawl Kemm 'jekkijiet' u tkewtil ieħor qabek ma nagħtu kelmitna lill-Mulejl Imbagħad Hu jweġibna bħal dakinhar tal-laqgħa ta' dawn iż-żewġ dixxipli 'Ejjew u taraw'. Ħabib, tistaqsix, afda, tħarrek, dat-tiftix ħallih isir esperjenza, tibżax tinvestil Dan is-sajjied mill-Għadira tal-Galilija, kien minn tal-bidu nett li investa bla ebda riserva. Għax emmen b'ruħu u b'ġismu fil-Messija, li ġie għal kulħadd biex jagħtina l-Fidwa. twaqqaf b'digriet tal-Kurja tas-17 ta' Ottubru George Cassar u Joseph G.M. Borg 'Il-Mosta, il-Mostin u r-Rotunda tagħhom matul iż-żminijiet (Malta, 2007) Soċjetà Filarmonika Nicolo Isouard — Annwal 2001, 'Il-Wegħda ta' Berniġa' — poeżija ta' Vanni Sant Pagna 179 Soċjetà Filarmonika Nicolo Isouard — Annwal 2003 'Il-Kappella ta' Sant' Andrija' — kitba ta' Dun Pawl Buhagiar Paġni 262 — 265 'Ir-restawr tal-Kappella ta' Sant' Andrija' — Kitba ta' Victor B. Caruana Pagna 261 4.J.M. Ghigo SJ. 'Ejjew u Taraw' — riflessjonijiet għal min jimxi fuq il-passi ta' Ġesti fl-Art Imqaddsa (Malta, 1986) 'Jum il-Mulej' — it-tieni Ħadd ta' matul is-sena/Sena B — 15 ta' Jannar 2012 . 684, ĊAK — Franġiskani Konventwali, Malta 2012 Mid-djarju personali tal-awtur (2002)